*BOSNA I HERCEGOVINA БOСНA И ХEРЦEГOВИНA*

*FEDERACIJA BOSNE I HERCEGOVINE ФEДEРAЦИJA БOСНE И HEРЦEГOВИНE*

*PARLAMENT FEDERACIJE ПAРЛAMEНT ФEДEРAЦИJE*

*PREDSTAVNIČKI/ZASTUPNIČKI DOM ПРEДСTAВНИЧКИ ДOM*

Broj: 01-02-990/22

Sarajevo, 01.06.2022. godine

**Z A P I S N I K**

**33. REDOVNE SJEDNICE PREDSTAVNIČKOG DOMA PARLAMENTA FEDERACIJE BIH, održane 31.05.i 06.06.2022. godine**

Sjednica je počela u 10.12.

Sjednicom je predsjedavao predsjedavajući Mirsad Zaimović.

Predsjedavajući Zaimović pozdravio je zastupnice i zastupnike, goste kao i predstavnike akreditiranih medijskih kuća koji prate rad sjednice.

Odsustvo sa sjednice opravdali su: Amela Kuskunović, Elma Đogić, Irfan Durić, Jelka Milićević, Mujo Hasić i Eldin Vrače.

Na današnji dan obilježava se Dan bijelih traka, te je odata počast žrtvama u Prijedoru u proteklom ratu.

Prije nego se počelo sa radom, potrebno je izvršiti verifikaciju mandata zastupniku Mirsadu Topčagiću. Ispred Mandatno-imunitetne komisije obrazloženje je dala Dženana Hodžić i kazala da je Tahir Nuhić podnio ostavku na mjesto zastupnika te je CIK dodijelio mandat Mirsadu Topčagiću. U raspravi niko nije učestvovao, te je sa 55 glasova za, bez glasova protiv i uz jedan uzdržani glas usvojen Izvještaj Mandatno-imunitetne komisije i time verificiran mandat novoizabranom zastupniku Mirsadu Topčagiću. Zastupnik Topčagić položio je zakletvu.

Klub zastupnika DF pokrenuo je inicijativu. Na osnovu pojedinačnog izjašnjavanja, sa 64 glasa za, bez glasova protiv i 15 uzdržanih glasova, usvojena je sljedeća:

I N I C I J A T I V A

da Predstavnički dom Parlamenta FBiH imenuje Komisiju koja će u razumnom vremenskom okviru analizirati sve aspekte Operatora za obnovljive izvore energije i efikasnu kogeneraciju (OOIEiEK) u periodu od 2018. godine do dana ustanovljavanja Komisije.

Mirsad Pindžo pokrenuo je inicijativu – nalaže se Vladi FBiH da u što kraćem roku, a ne dužem od 30 dana pripremi Informaciju o stanju u preduzećima namjenske industrije u FBiH sa posebnim osvrtom na poslovanje preduzeća „Zrak“ d.d. Sarajevo i „Binas“ d.d. Bugojno. Predstavnički dom će nakon pribavljanja ove Informcaije uvrstiti kao tačku dnevnog reda prve naredne sjednice, a koja nakon pojedinačnog izjašnjavanja nije usvojena (42 glasa za, bez glasova protiv i 37 uzdržanih glasova).

Kenela Zuko pokrenula je inicijativu. Sa 69 glasova za, bez glasova protiv i bez uzdržanih glasova, usvojena je sljedeća:

I N I C I J A T I V A

kojom se upućuje urgencija prema Federalnom ministarstvu zdravstva da pripremi izmjene Odluke o utvrđivanju osnovnog paketa zdravstvenih prava u dijelu koji se odnosi na tačku 9. stav 2. podtačku d), tako da se u tački 2. podtačka d) koja glasi:”Nabavka trake i aparata za kontrolu dijabetesa” briše i novi tekst glasi: “Nabavka aparata i senzornih mjerača za kontinuirano mjerenje nivoa šećera u krvi”.

Zastupnička pitanja

Damir Mašić ispred Kluba zastupnika SDP BiH, izrazio je nezadovoljstvo i protest zbog neprisustva članova Vlade FBiH na aktuelnom satu, te smatra da rukovodstvo Doma treba da se pisanim putem obrati premijeru i ministrima i podsjeti ih na njihove obaveze vezane za Parlamenent FBiH.

Salko Zildžić pokrenuo je inicijativu prema Vladi FBiH da zatraži od Vijeća ministara BiH da donese privremenu mjeru, odnosno odluku o privremenoj zabrani izvoza peleta i ogrijevnog drveta iz BiH u naredna četiri mjeseca ili do stabiliziranja cijena peleta i ogrijevnog drveta kao i količina istih energenata na tržištu.

Naredna inicijativa upućena je prema Federalnom ministarstvu energije, rudarstva i industrije i JP Elektroprivredi BiH za nastavak aktivnosti na izradi strateških dokumenata za snabdijevanje toplotnom energijom Sarajeva i gradova između Sarajeva i Kaknja toplotnom energijom iz TE Kakanj.

Mara Đukić pitanje je uputila Vladi FBiH, a vezano za finansijska sredstva iz Budžeta nižim nivoima vlasti od 200 miliona KM, kojim se 10% tih sredstava prema Zaključku Parlamenta usmjeravaju na preventivnu zdravstvenu zaštitu od malignih bolesti – šta je učinjeno po toj obavezi i jesu li sredstva transferirana kantonima da li im je data obaveza da 10 % sredstava izdvoje za preventivnu zdravstvenu zaštitu od malignih bolesti i na koji način su Zavod zdravstvenog osiguranja i Ministarstvo zdravstva sačinili Program aktivnosti po ovom pitanju.

Jasmina Zubić prvo pitanje uputila je Federalnom ministarstvu rada i socijalne politike i Federalnom fondu PIO – zašto je Federalni fond penzijsko-invalidskog osiguranja u ovoj godini promijenio način utvrđivanja ličnog koeficijenta osiguranika prilikom donošenja rješenja o penzionisanju. Zašto za period 2009. godine do danas i dalje koristi podatke o prosječnoj godišnjoj bruto plaći umjesto dosadašnjeg načina da se koriste podaci o prosječnoj neto plaći.

Zašto je Fond PIO promijenio način obračuna u ovoj godini?

Drugo pitanje uputio je Vladi FBiH i Federalnom ministarstvu za pitanja boraca – šta poduzimaju da se RVI koji su neosnovano propustili, bez svoje krivice, rok za podnošenje zahtjeva za penzionisanje član 14. tačka 3. Zakona o povoljnijem penzionisanju boraca?

Majra Dautbegović pokrenula je inicijativu kojom traži da se naknada troškova dženaze, sahrane za članove porodice koje su nakon smrti bližeg člana porodice dale saglasnost za ekspolataciju organa ide na teret Federalnog fonda solidarnosti kao i ostali troškovi vezani za prijevoz tijela radi obdukcije te čuvanja u mrtvačnici.

Edita Mazić pokrenula je inicijativu prema Vladi FBiH da ponovo donese odnosno da ponovo na snagu stupi Zakon o amnestiji za nedopušetno držanje minsko-eksplozivnih sredstava i oružja u FBiH.

Luka Faletar pitanje je uputio Federalnom ministarstvu pravde Mati Joziću, a vezano za imenovanje Komisije za izbor i imenovanja u Općini Jajce – je li takav sastav Komisije za izbor i imenovanje u regularna tijela Općine u skladu sa važećim Zakonom a koji nalaže da svi članovi Komisije moraju biti uposlenici nadležnog organa odnosno Općine Jajce u ovom slučaju.

Irfan Čengić pitanje je uputio sekretaru Doma i Uredu Visokog predstavnika kojim traži da mu se dostavi originalni tekst Amandmana na Ustav Federacije BiH i obrazloženje člana 42.

Naredno pitanje uputio je Federalnom ministarstvu unutrašnjih poslova - da li će i kada donijeti Zakon o gorskoj službi spašavanja?

Pitanje je uputio i federalnom ministru prometa i komunikacija-traži da mu Ceste Federacije dostave tačno koliko je projekata planirano, započeto i urađeno u Kantonu Sarajevo za 2021. godinu iz Budžeta Cesta Federacije BiH, budući da Kanton Sarajevo najviše doprinosi Tuzlanskom kantonu zbog broja registriranih vozila i prodaje naftnih derivata a u 2021. godini niti jedan projekat Cesta Federacije nije realizovan u KS.

Kada će se završiti dionica Lot B Vlakovo priključak na autoput koje je trebao biti gotov u februaru ove godine.

Kada će započeti aktivnosti na izgradnji dvanaeste transverzale u Kantonu Sarajevo gdje je nadležnost Federacije, budući da je Kanton Sarajevo potpisao sporazum sa Vladom FBiH i donirao 15 miliona KM za izradu tog Projekta, a tri godina Vlada FBiH nije ništa poduzela po tom pitanju.

Albin Muslić pitanje je uputio Federalnom minstarstvu pravde, a vezano za Zakon o stvarnim pravima, Porodični zakon, Zakon o osuđivanju, Zakon o registraciji poslovnih subjekata u FBiH Zakon o zemljišnim knjigama i da su predmetne odredbe važile do 16. novembra 2019. godine i traži da se predmetni zakoni u što kraćem roku upute u proceduru, a inicijativa da bude u alternaciji ili notarski obrađenih isprava ili notarski potvrđena solemnizirana privatna ispava il notarski ovjereni potpis isprave.

Naredno pitanje također je uputio Federalnom ministarstvu pravde a vezano za Zakon o izmjeni i diopuni Zakona o plaćama i naknadama sudija i tužilaca u Federaciji BiH. Ova tačka dnevnog reda je povučena na prošloj sjednici i smatra da u skladu sa Odlukom Ustavnog suda BiH treba donijeti predmetni propis. Traži od Ministarstva u pisnom obliku očitovanje kada će u parlamentarnu proceduru uputiti izmjene i dopune propisa koje su vezane Presudom Ustavnog suda FBiH i Odlukom Ustavnog suda BiH.

Samira Begić izrazila je nezadovoljstvo neprisustvom predstavnika Federalnog ministarstva zdravstava. Kazala je da je u decembru prošle godine uputila inicijativu i nije dobila odgovor.

Pokreće inicijativu prema Federalnom ministarstvu zdravstva i Zavodu za javno zdravstvo da poduzme neophodne korake u cilju osnivanja Javnog registra zdravstvenih ustanova Federacije BiH.

Tašo Dacić kazao je da je sa zastupnicom Kenelom Zuko pokrenuo inicijativu prema Federalnom ministarstvu obrazovanja i kantonalnim ministarstvima obrazovanja i Federalnim zavodom za javno zdravstvo na području Federacije BiH da u nastavne programe za osnovna i srednjoškolsko obrazovanje te programe za predškolske ustanove uključi teme o štetnosti pušenja za zdravlje posebno djece utemljene na najboljim svjetskim praksama i u osnovnim i srednjim školama kao i u predškolskim ustanovama ugrade usvojene i provođenje internih politika a koji uključuju zabranu pušenja na otvorenim i zatvorenim prostorima škola.

Alma Kratina pitanje je uputila Zavodu zdravstvenog osiguranja i reosiguranja a vezano za HIV pacijente koji trebaju dobiti zamjenski lijek, budući da nema lijeka kojeg koriste kao konstantnu terapiju, te apeluje da se hitno riješi ovaj problem.

Marina Mujkanović postavila je pitanje Vladi FBiH – da li će ispoštovati zaključak usvojen na 30 sjednici Parlamenta kojim je Vladi naloženo da pripremi tekst zakona koji bi predvidio sankcioniranje rukovodstva i ovlaštenih osoba ovih institucija koje ne postupaju u razumnom roku po preporukama Ureda za reviziju ili ne izvještavaju ili ne dostavljaju pravovremeno informaciju Uredu za reviziju institucija FBiH, Parlamentu FBiH i drugim tijelima koja nadziru provođenje revizorskih preporuka i zaključaka.

Husein Rošić dvije inicijative uputio je u pisanoj formi. Prvo pitanje postavio je Federalnom ministarstvu rada i socijalne politike a vezano je za izmjene i dopunune Zakona o PIO posebno u dijelu koji se tiče srazmjernih penzija, da li je krenula implementacija izmjena i dopuna Zakona i da li su izdata nova rješenja penzionerima koji primaju srazmjerne penzije.

Drugo pitanje uputio je Cestama Federacije s obzirom da na magistraloj cesti Bihać-Srbljani- Bosanska Krupa od 2016. godine nije bilo novih investicija osim saniranja oštećenog kolovoza, šta je urađeno po tom pitanju po pitanju eksproprijacije.

Kenela Zuko pokrenula je inicijativu za izmjenu Zakona o visini stope zatezne kamate na javne prihode a vezano za član 2. stav 2.

Safer Demirović ponovio je dva pitanja koja je ranije postavio, prvo pitanje Federalnom ministarstvu za raseljene osobe, a vezano za projekte koji su finansirani ili sufinansirani u posljednje četiri godine na području Federacije BiH i drugo pitanje Vladi FBiH a vezano za njihove aktivnosti koje su poduzeli vezano za obnovljive izvore električne energije.

Pitanje je uputio predsjedavajućem Doma i Vladi FBiH, na 14. vanrednoj sjednici Dom je izglasao Zaključak kojim se traži od Vlade FBiH da u roku od 30 dana dostavi informaciju o statusu izgradnje Termo blokova te traži inforamciju o ovom pitanju.

Miomirka Melank pitanje je uputila Vladi FBiH i Federalnom ministarstvu finansija a vezano za Okvirni Budžet FBiH za period 2022.-2024. godina i da li će se Dokument naći na Domu do ljetne pauze, koje mjere za ublažavanje posljedica krize Vlada FBiH preduzima u cilju normalizacije stanja sada, imajući u vidu da su pretpostavke iznijete u prethodnom dokumentu Okvirnog Budžeta u očekivanom oporavku ekonomije napravljene prema drugačijim uslovima i parametrima.

Senad Mašetić ponovio je pitanje upućeno Federalnom ministarstvu energije rudarstva i industrije, a tiče se Rudnika lignita Gračanica.

Sanela Klarić kazala je da na mnoge inicijative nikada nije dobila odgovore. Osvrnula se na probleme koje imaju građani Bosanske Krupe vezano za izlijevanje kanalizacije u centru grada, inicijativu po ovom pitanju uputila je Federalnoj upravi za inspekcijske poslove da se traži izmještanje kanalizacije iz grada. Postavila je pitanje, da li ovaj izvor kanalizacije u rijeku Unu ima odgovarajuće dozvole, a pitanje je uputila svim nadležnim ministarstvima, Agenciji za sliv rijeke Save i Federalnoj upravi za inspekcijske poslove. Uputila je inicijativu Elektroprivredi BiH i Federalnom ministarstvu energije, rudarstva i industrije da hitno dostavi izvještaj konsultantske kuće koja je angažovana da bi provjerila važnost ugovora za Termo Blok 7 između Elektroprivrede BiH i kineskog konzorcija.

Uputila je inicijativu prema Federalnoj upravi za inspekcijske poslove, a vezano za inspekcije u poljoprivredi i inspekcije o vodi. Kontaktirala je i gradonačenika Goražda kao i Federalno ministarstvo za prostorno uređenje, a vezano za Projekat obaloutvrda kako bi se riješilo pitanje o kojem je i ranije govorila. Uputila je dopis Svjetskoj banci koja nije dostavila odgovor vezan za projekte navodnjavanja u Federaciji BiH kao i pitanja obaloutvrda u Goraždu.

Data je pauza do 12.00.

Nakon odavanja počasti preminuloj delegatkinji Doma naroda Segmedini Srna Bajramović, predsjedavajući je prekinuo rad sjednice u 12.20.

\* \* \*

**NASTAVAK 33. REDOVNE SJEDNICE PREDSTAVNIČKOG DOMA PARLAMENTA FEDERACIJE BIH, održane 06.06.20200. godine**

Sjednica je počela u 11.13.

Sjednicom je predsjedavao predsjedavajući Mirsad Zaimović.

Predsjedavajući Zaimović pozdravio je zastupnice i zastupnike, goste kao i predstavnike akreditiranih medijskih kuća koji prate rad sjednice.

Odsustvo sa sjednice opravdali su: Sanela Klarić, Samila Zejćirović, Zeid Mujić, Miralem Galijašević, Irfan Ćengić, Elma Đogić, Senad Mašetić i Zlatko Kravić.

Prešlo se na utvrđivanje dnevnog reda.

Sanela Klarić dopisom je tražila da se dnevni red dopuni tačkama – Prijedlog Zakona o izmjeni i dopuni Zakona o koncesijama i Prijedlog Rezolucije o zaštiti i unapređenju kvalitete zraka u zatvorenom prostoru u FBiH. Budući da zastupnica Klarić nije prisutna na sjednici o ovim prijedlozima Dom se nije izjašnjavao.

Zijat Mušić tražio je da se u dnevni red uvrsti Prijedlog Zakona o izmjeni Zakona o posredovanju u zapošljavanju i socijalnoj sigurnosti nezaposlenih osoba po skraćenom postupku. Obzirom da ovaj Zakon nisu tretirala nadležna radna tijela, o ovom prijedlogu se nije izjašnjavalo.

Prijedlog Kluba zastupnika DF da se u dnevni red uvrsti tačka – Usaglašavanje Prijedloga Zakona o materijalnoj podršci porodicama s djecom u FBiH, usvojen je sa 56 glasova za, bez glasova protiv i pet uzdržanih glasova.

Klub zastupnika Država, tražio je da se u dnevni red uvrsti - Usvajanje zaključka kojim se zadužuje Vlada FBiH da dostavi izmjene i dopune Budžeta Federacije BiH za 2022. godinu i izmjene i dopune zakona o izvršenju Budžeta za 2022. godinu, a što nije usvojeno (31 glas za, dva glasa protiv i 27 uzdržanih glasova).

Adis Arapović dostavio je prijedlog za dopunu dnevno greda tačkom – Usvajanje zaključka kojim će se zadužiti Vlada FBiH da u parlamentarnu proceduru uputi Nacrt Zakona o informacionoj sigurnosti a što nije usvojeno (35 glasova za, bez glasova protiv i 28 uzdržanih glasova).

Sa 65 glasova za, bez glasova protiv i uz dva uzdržana glasa, usvojen je prijedlog Eldara Čomora, da se u dnevni red uvrsti tačka – Prijedlog zaključaka i preporuka sa tematske sjednice Komisije za pitanja mladih.

Sa 75 glasova za, bez glasova protiv i bez uzdržanih glasova, usvojen je sljedeći:

D N E V N I R E D

1. Prijedlog Zakona o dopuni Zakona o utvrđivanju naseljenih mjesta i o izmjenama u nazivima naseljenih mjesta u određenim općinama - skraćeni postupak,
2. Prijedlog Zakona o izmjenama i dopunama Zakona o unutrašnjoj trgovini, predlagač: Klub zastupnika DF – skraćeni postupak,
3. Prijedlog Zakona o korištenju i nabavci službenih putničkih automobila u organima uprave Federacije BiH, predlagač: Adis Arapović – skraćeni postupak,
4. Prijedlog Zakona o dopunama Zakona o električnoj energiji u Federaciji BiH,
5. Nacrt Zakona o doživotnoj mjesečnoj naknadi zaslužnim sportistima u Federaciji BiH, predlagači: Suad Kaknjo i Adisa Kokić Hinović,
6. Prijedlog Etičkog kodeksa zastupnika u Predstavničkom domu Parlamenta Federacije BiH, predlagač: Etička komisija,
7. Prijedlog Odluke o prihvatanju zaduženja po Ugovoru o zajmu između Bosne i Hercegovine i Međunarodne banke za obnovu i razvoj (IBRD) za Projekat Modernizacija vodnih i sanitarnih usluga,
8. Prijedlog Odluke o davanju saglasnosti na obračun sredstava u zdravstvu u Federaciji BiH za 2020. godinu,
9. a) Izvještaj o radu i poslovanju RTVFBiH za period januar-decembar 2018. godine i Finansijski izvještaj sa mišljenjem Nezavisnog revizora za godinu koja završava na dan 31.12.2018. godine,
10. Izvještaj o radu i poslovanju RTVFBiH za period januar-decembar 2019. godine, Finansijski izvještaj za period koji završava na dan 31.12.2019. godine i Izvještaj nezavisnog revizora,
11. Izvještaj o poslovanju „Sarajevoputevi“ d.d. Sarajevo za 2020. godinu,
12. Izvještaj o radu Fonda za profesionalnu rehabilitaciju i zapošljavanje osoba sa invaliditetom Federacije BiH za 2021. godinu, Izvještaj Upravnog odbora o poslovanju Fonda za profesionalnu rehabilitaciju i zapošljavanje osoba sa invaliditetom Federacije BiH za 2021.godinu, Izvještaj o radu Nadzornog odbora Fonda za profesionalnu rehabilitaciju i zapošljavanje osoba sa invaliditetom Federacije BiH za 2021. godinu i Izvještaj o izvršenju Finansijskog plana Fonda za profesionalnu rehabilitaciju i zapošljavanje osoba sa invaliditetom Federacije BiH za 2021. godinu,
13. Informacija o stanju na područjima koja su pogođena zemljotresima, mjerama i aktivnostima na sanaciji, materijalnoj i finansijskoj pomoći od strane Vlade FBIH,
14. Usaglašavanje Prijedloga Zakona o materijalnoj podršci porodicama sa djecom u Federaciji BiH,
15. Prijedlog zaključaka i preporuka sa tematske sjednice Komisije za pitanja mladih,
16. Zaključak Zakonodavno-pravne komisije po Inicijativi za izmjenu člana 21. Zakona o cestovnom prijevozu FBiH („Službene novine Federacije BiH“, br: 28/06,2/10 i 57/20) koju je pokrenula zastupnica Alma Kratina,
17. Zaključak Administrativne komisije u vezi Federalnog pravobranilaštva,
18. Izbori i imenovanja.
19. **Prijedlog Zakona o dopuni Zakona o utvrđivanju naseljenih mjesta i o izmjenama u nazivima naseljenih mjesta u određenim općinama** - skraćeni postupak,

Prijedlog Zakona utvrdila je Vlada FBiH.  
Prijedlog Zakona razmatrala su nadležna radana tijela i dostavila izvještaje.

Prije otvaranja pretresa, potredsjedavajući je, na osnovu člana 172. stav 3. Poslovnika kazao da se ne radi o složenom i obimnom Prijedlogu Zakona, te pozvao zastupnike da se izjasne hoće li će se razmatrati po skraćenom postupku, a što je sa 63 glasa za, bez glasova protiv i šest uzdržanih glasova usvojeno.

U raspravi je učestvovala: Adisa Kokić-Hinović.

Sa 69 glasova za, bez glasova protiv i jedan uzdržani, glas usvojen je Prijedlog Zakona o dopuni Zakona o utvrđivanju naseljenih mjesta i o izmjenama u nazivima naseljenih mjesta u određenim općinama.

1. **Prijedlog Zakona o izmjenama i dopunama Zakona o unutrašnjoj trgovini**, predlagač: Klub zastupnika DF – skraćeni postupak,

Prijedlog Zakona utvrdio je Klub zastupnika DF.

Prijedlog Zakona razmatrala su nadležna radana tijela i dostavila izvještaje.

Ispred predlagača, Alma Kratina dala je dodatno obrazloženje.

Prije otvaranja pretresa, potredsjedavajući je, na osnovu člana 172. stav 3. Poslovnika kazao da se ne radi o složenom i obimnom Prijedlogu Zakona, te pozvao zastupnike da se izjasne hoće li će se razmatrati po skraćenom postupku, a što sa 32 glasa za, bez glasova protiv i 33 uzdržana glasa nije usvojeno, te će se tretirati u formi nacrta.

U raspravi su učestvovali: Miomirka Melank, Alma Kratina, Adnan Efendić, Salmir Kaplan, Samer Rešidat, Dževad Adžem, Sanela Prašović-Gadžo, Safer Demirović, Mario Mikulić, Adisa Kokić-Hinović, Mara Đukić, Hajrudin Žilić, Salko Zildžić i Sabina Ćudić.

Sa 65 glasova za, bez glasova protiv i uz tri uzdržana glasa, usvojen je sljedeći:

Z A K LJ U Č A K

Predstavnički dom Parlamenta FBiH prihvata Nacrt Zakona o izmjenama i dopunama Zakona o unutrašnjoj trgovini u Federaciji BiH, te smatra da može poslužiti kao osnova za izradu Prijedloga zakona.

Zadužuje se predlagač da prilikom izrade Prijedloga zakona uzme u obzir sve prijedloge, primjedbe i sugestije iznesene u raspravi, kao i one koje su dostavljene ili će biti dostavljene u pisanom obliku.

1. **Prijedlog Zakona o korištenju i nabavci službenih putničkih automobila u organima uprave Federacije BiH**, predlagač: Adis Arapović – skraćeni postupak,

Prijedlog Zakona utvrdio je zastupnik Adis Arapović, koji je dao dodatno obrazloženje.

Prije otvaranja pretresa, potredsjedavajući je, na osnovu člana 172. stav 3. Poslovnika kazao da se ne radi o složenom i obimnom Prijedlogu Zakona, te pozvao zastupnike da se izjasne hoće li će se razmatrati po skraćenom postupku, a što sa 36 glasova za, jednim glasom protiv i 28 uzdržanih glasova nije usvojeno, te će se tretirati u formi nacrta.

U raspravi niko nije učestvovao.

Sa 55 glasova za, jednim glasom protiv i četiri uzdržana glasa, usvojen je sljedeći:

Z A K LJ U Č A K

Predstavnički dom Parlamenta FBiH prihvata Nacrt Zakona o korištenju i nabavci službenih putničkih automobila u organima uprave Federacije BiH, te smatra da može poslužiti kao osnova za izradu Prijedloga zakona.

Zadužuje se predlagač da prilikom izrade Prijedloga zakona uzme u obzir sve prijedloge, primjedbe i sugestije iznesene u raspravi, kao i one koje su dostavljene ili će biti dostavljene u pisanom obliku.

1. **Prijedlog Zakona o dopunama Zakona o električnoj energiji u Federaciji BiH,**

Prijedlog Zakona u utvrdila je Vlada FBiH,  
Prijedlog Zakona razmatala su nadležna radna tijela i dostavila izvještaje.

Ispred nadležnog dobora obrazlagao je Bahrudin Šarić.

U raspravi su učestvovali: Nijez Helez, Miomirka Melank, Bahrudin Šarić, Alma Kratina, Safer Demirović, ispred Koalicije za zaštitu rijeka BiH Anes Podić, ispred Međunarodnog vijeća za velike električne sisteme Antonije Kauc.

Sa 66 glasova za, bez glasova protiv i jedan uzdržani glas, usvojen je Prijedlog Zakona o dopunama Zakona o električnoj energiji u Federaciji BiH.

1. **Nacrt Zakona o doživotnoj mjesečnoj naknadi zaslužnim sportistima u Federaciji BiH**, predlagači: Suad Kaknjo i Adisa Kokić Hinović,

Prijedlog Zakona utvrdili su zastupnici Suad Kaknjo i Adisa Kokić-Hinović.

Ispred predlagača dodatno obrazloženje dao je Suad Kaknjo.

U raspravi su učestvovali: Sabina Ćudić, Amer Obradović, Adnan Efendić, Salko Zildžić, Zijat Mušić, Mladen Bošković, Jasmina Zubić, Samer Rešidat, Suad Kaknjo i Adisa Kokić-Hinović.

Sa 65 glasova za, bez glasova protiv i bez uzdržanih glasova, usvojen je sljedeći:

Z A K LJ U Č A K

Predstavnički dom Parlamenta FBiH prihvata Nacrt Zakona o doživotnoj mjesečnoj naknadi zaslužnim sportistima u Federaciji BiH, te smatra da može poslužiti kao osnova za izradu Prijedloga zakona.

Zadužuju se predlagači da organizuju i provedu javnu raspravu u trajanju od 45 dana.

Zadužuje se predlagač da prilikom izrade Prijedloga zakona uzme u obzir sve prijedloge, primjedbe i sugestije iznesene u raspravi, kao i one koje su dostavljene ili će biti dostavljene u pisanom obliku.

1. **Prijedlog Etičkog kodeksa zastupnika u Predstavničkom domu Parlamenta Federacije BiH**, predlagač: Etička komisija,

Prijedlog Etičkog kodeksa utvrdila je Etička komisija.

Ispred Etičke komisije dodatno obrazloženje dala je Samira Begić.

Etička komisija dostavila je amandman na Etički kodeks, koji je postao sastavni dio Kodeksa.

U raspravi su učestvovali: Marijan Klaić, Adis Arapović i Samira Begić.

Nakon glasanja, Samira Begić tražila je pojedinačno izjašnjavanje nakon pauze.

Data je pauza do 15.00.

Nakon pauze, zastupnici su se pojedinačno izjašnjavali o Prijdlogu Etičkog kodeksa. Na osnovu pojedinačnog izjašnjavanja, sa 55 glasova za, osam glasova protiv i šest uzdržanih glasova, usvojen je Prijedlog Etičkog kodeksa zastupnika u Predstavničkom domu Parlamenta Federacije BiH.

1. **Prijedlog Odluke o prihvatanju zaduženja po Ugovoru o zajmu između Bosne i Hercegovine i Međunarodne banke za obnovu i razvoj (IBRD) za Projekat Modernizacija vodnih i sanitarnih usluga**

Prijedlog Odluke utvrdila je Vlada FBiH.

Prijedlog Odluke razmatrala su nadležna radna tijela i dostavila izvještaje.

U raspravi niko nije učestvovao.

Sa 55 glasova za, bez glasova protiv i bez uzdržanih glasova, Predstavnički dom donio je Prijedlog Odluke o prihvatanju zaduženja po Ugovoru o zajmu između Bosne i Hercegovine i Međunarodne banke za obnovu i razvoj (IBRD) za Projekat Modernizacija vodnih i sanitarnih usluga.

1. **Prijedlog Odluke o davanju saglasnosti na obračun sredstava u zdravstvu u Federaciji BiH za 2020. godinu**

Prijedlog Odluke utvrdila je Vlada FBiH.

Prijedlog Odluke razmatrala su nadležna radna tijelai dostavila izvještaje.

U raspravi niko nije učestvovao.

Sa 40 glasova za, jednim glasom protiv i 15 uzdržanih glasova, Predstavnički dom nije donio Prijedlog Odluke o davanju saglasnosti na obračun sredstava u zdravstvu u Federaciji BiH za 2020. godinu.

1. **a) Izvještaj o radu i poslovanju RTVFBiH za period januar-decembar 2018. godine i Finansijski izvještaj sa mišljenjem Nezavisnog revizora za godinu koja završava na dan 31.12.2018. godine,**

**b) Izvještaj o radu i poslovanju RTVFBiH za period januar-decembar 2019. godine, Finansijski izvještaj za period koji završava na dan 31.12.2019. godine i Izvještaj nezavisnog revizora**

Izvještaj o radu dostavio je generalni direktor RTVFBiH.

Ispred RTVFBiH dodatno obrazloženje dao je finansijski direktor Džemal Vatrić.

Ispred Komisije za informiranje obrazlagao je Asim Kamber.

U raspravi su učestvovali: Sanela Prašović-Gadžo, Delfa Dejanović, Mirsad Čamdžić, Matea Cakalin, Salmir Kaplan, Samer Rešidat, Hajrudin Žilić, Ivica Pavković, Asim Kamber, Petar Galić i Mladen Bošković.

Na osnovu pojedinačnog izjašnjavanja, nije usvojen Izvještaj o radu i poslovanju RTVFBiH za period januar-decembar 2018. godine i Finansijski izvještaj sa mišljenjem Nezavisnog revizora za godinu koja završava na dan 31.12.2018. godine, (42 glasa za, 22 glasa protiv i pet uzdržanih glasova).

Izvještaj o radu i poslovanju RTVFBiH za period januar-decembar 2019. godine, Finansijski izvještaj za period koji završava na dan 31.12.2019. godine i Izvještaj nezavisnog revizora, nije usvojen (30 glasova za, 20 glasova protiv i četiri uzdržana glasa).

Komisija za informiranje predložila je zaključak. Sa 51 glasom za, četiri glasa protiv i dva uzdržana glasa, usvojen je sljedeći:

Z A K LJ U Č A K

Pozivaju se svi distributeri audiovizuelnih medijskih usluga i medijskih usluga radija (svaki kablovski, IPTV, isatelitski distributer registrovan u Bosni i Hercegovini), da distribuiraju i pozicioniraju programe javnih RTV servisa Bosne i Hercegovine (BHRT, RTRS, RTV Federacije BiH) na prvih devet (9) pozicija/kanala u svojoj programskoj ponudi.

Poziva se Regulatorna agencija za komunikacije BiH (RAK BiH) da u skladu s ovim Zaključkom upotpuni svu potrebnu regulativu i poduzme sve aktivnosti kako bi se u skladu sa evropskim standardima dokinula diskriminatorna praksa prema Javnim Servisima u BiH.

Klub zastupnika HDZ-HNS predložio je zaključak. Sa 55 glasova za, šest glasova protiv i četiri uzdržana glasa, usvojen je sljedeći:

Z A K LJ U Č A K

Zadužuje se Zastupnički dom Parlamenta Federacije BiH da, u narednih 15 dana od dana donošenja ovog Zaključka, pokrene sve potrebne procedure za imenovanje organa RTV FBiH u skladu sa Zakonom o javnom servisu Radio – televizije Federacije BiH.

1. **Izvještaj o poslovanju „Sarajevoputevi“ d.d. Sarajevo za 2020. godinu,**

Izvještaj je dostavila direktorica “Sarajevoputeva”, d.d. Sarajevo.

Predstavnica “Sarajevoputeva” dala je dodatno obrazloženje.

U raspravi niko nije učetvovao.

Na osnovu pojedinačnog izjašnjavanja nije usvojen Izvještaj o poslovanju „Sarajevoputevi“ d.d. Sarajevo za 2020. godinu (38 glasova za, 16 glasova protiv i osam uzdržanih glasova).

1. **Izvještaj o radu Fonda za profesionalnu rehabilitaciju i zapošljavanje osoba sa invaliditetom Federacije BiH za 2021. godinu, Izvještaj Upravnog odbora o poslovanju Fonda za profesionalnu rehabilitaciju i zapošljavanje osoba sa invaliditetom Federacije BiH za 2021.godinu, Izvještaj o radu Nadzornog odbora Fonda za profesionalnu rehabilitaciju i zapošljavanje osoba sa invaliditetom Federacije BiH za 2021. godinu i Izvještaj o izvršenju Finansijskog plana Fonda za profesionalnu rehabilitaciju i zapošljavanje osoba sa invaliditetom Federacije BiH za 2021. godinu,**

Izvještaj je dostvila Vlada FBiH.

Izvještaj su razmatrala nadležna radna tijela i dostavila izvještaje.

Predstavnik Fonda dao je dodatno obrazloženje.

U raspravi je učestvovala Miomirka Melank.

Sa 51 glasom za, četiri glasa protiv i šest uzdržanih glasova, Predstavnički dom usvojio je Izvještaj o radu Fonda za profesionalnu rehabilitaciju i zapošljavanje osoba sa invaliditetom Federacije BiH za 2021. godinu, Izvještaj Upravnog odbora o poslovanju Fonda za profesionalnu rehabilitaciju i zapošljavanje osoba sa invaliditetom Federacije BiH za 2021.godinu, Izvještaj o radu Nadzornog odbora Fonda za profesionalnu rehabilitaciju i zapošljavanje osoba sa invaliditetom Federacije BiH za 2021. godinu i Izvještaj o izvršenju Finansijskog plana Fonda za profesionalnu rehabilitaciju i zapošljavanje osoba sa invaliditetom Federacije BiH za 2021. godinu.

1. **Informacija o stanju na područjima koja su pogođena zemljotresima, mjerama i aktivnostima na sanaciji, materijalnoj i finansijskoj pomoći od strane Vlade FBiH,**

Informaciju je dostavila Vlada FBiH.

Informaciju je dodatno obrazložio predstavnik Vlade FBiH.

U raspravi su učestvovali: Mladen Bošković, Mario Mikulić i Amer Obradović.

Predstavnički dom primio je k znanju Informaciju o stanju na područjima koja su pogođena zemljotresima, mjerama i aktivnostima na sanaciji, materijalnoj i finansijskoj pomoći od strane Vlade FBiH.

1. **Usaglašavanje Prijedloga Zakona o materijalnoj podršci porodicama sa djecom u Federaciji BiH**

Predstavnički dom razmatrao je i usvojio Prijedlog ovog Zakona, sa 12 amandmana Vlade FBiH, na svojoj sjednici (29.03.2022. godine).

Dom naroda je razmatrao i usvojio Prijedlog ovog Zakona, sa 12 amandma Vlade FBiH i još jednim amandmanom.

Budući da je Prijedlog Zakona usvojen u različitom tekstu, potrebno ga je usaglasiti. Predsjedavajući je pozvao zastupnike da se izjasne o amandmanu na član 12. novi stav 2., a koji je sa 53 glasa za, bez glasova protv i bez uzdržanih glasova usvojen. Time je Prijedlog Zakona o materijalnoj podršci porodicama sa djecom u Federaciji BiH usvojen u istovjetnom tekstu u oba doma Parlamenta FBiH.

1. **Prijedlog zaključaka i preporuka sa tematske sjednice Komisije za pitanja mladih**

Vezano za ovu tačku dnevnog reda, obrazloženje je dao Eldar Čomor, predsjednik Komisije za pitanja mladih.

U raspravi je učestvovao Mario Mikulić.

Sa 62 glasa za, bez glasova protiv i tri uzdržana glasa, usvojeni su sljedeći:

Z A K LJ U Č C I

AKTIVIZAM, OMLADINSKO ORGANIZOVANJE I VOLONTIRANJE

1. Zadužuje se Vlada FBiH da formira Savjet za mlade Federacije BiH u skladu sa važećim odredbama Zakona o mladima Federacije BiH.
2. Zadužuje se Vlada FBiH da usvoji Strategiju prema mladima Federacije BiH, osigura sredstva za provedbu Strategije prema mladima i imenuje nadzorno međuresorno vladino radno tijelo za provedbu Strategije prema mladima.
3. Zadužuje se Vlada FBiH da jednom godišnje predstavi izvještaj o položaju mladih, nastojanjima i aktivnostima podrške mladima u FBiH u skladu sa važećim odredbama Zakona o mladima Federacije BiH.
4. Zadužuju se oba doma Parlamenta FBiH da donesu odluku o formiranju Komisije za pitanja mladih kao zajedničkog i stalnog radnog tijela u skladu sa važećim odredbama Zakona o mladima Federacije BiH.
5. Zadužuje se Federalno ministarstvo kulture i sporta da planira povećanje izdvajanja za Transfer za mlade sa 400.000,00 KM na 1.000.000,00 KM za 2023. godinu i navedeni iznos izdvoji u Budžetu Federacije BiH za 2023. godine, a koji će biti namijenjen za provedbu Strategije prema mladima Federacije BiH i projekte za mlade.
6. Zadužuje se Federalno ministarstvo kulture i sporta da provede analizu efikasnosti modela omladinskog organizovanja prepoznatog kroz Zakon o mladima Federacije BiH u 2022. godini te usvoji set preporuka za poboljšanje omladinskog organizovanja u Federaciji BiH.
7. Zadužuje se Vlada Federacije BiH da kroz izmjene i dopune Zakona o mladima Federacije BiH definira termine: omladinski rad, omladinski radnik/ca, omladinski centar, omladinski klub, neformalno obrazovanje, digitalni rad s mladima, inkluzija te uvede sistem vođenja spiskova omladinskih organizacija na nivou kantona u Federaciji BiH.
8. Zadužuje se Vlada Federacije BiH da predloži Zakon o studentskom organizovanju Federacije BiH.
9. Zadužuje se Federalno ministarstvo pravde da kreira Vodič kroz Zakon o volontiranju Federacije BiH.
10. Zadužuje se Vlada Federacije da uradi analizu efikasnosti provedbe Zakona o volontiranju Federacije BiH te usvoji set preporuka za poboljšanje uslova i prilika za volontiranje u FBiH.
11. Zadužuje se Vlada Federacije BiH i Parlament Federacije BiH da uključi mlade u radna tijela i komisije pri Parlamentu i Vladi FBiH u skladu sa važećim odredbama Zakona o mladima Federacije BiH.
12. Zadužuje se Vlada FBiH da donese Strategiju o promociji volontiranja u FBiH, kako bi imali koordinirani pristup volontiranju na različitim nivoima, a kako bi osigurali da je volontiranje sastavni dio lokalnih i regionalnih strategija razvoja, te da na osnovu toga ostvare odgovarajuće finansiranje i podršku.
13. Zadužuju se Vlada FBiH i Parlament FBiH da unaprijede komunikaciju sa mladima putem web stranica i društvenih platformi, s ciljem ispitivanja mišljenja, povećanja transparentnosti i demokratičnosti.
14. Zadužuje se Komisija za pitanja mladih ZDPFBiH da jednom godišnje organizuje  Tematsku sjednicu o mladima kako bi se pratila realizacija Zaključaka i usvojenih mjera za poboljšanje položaja mladih u FBiH.

PREPORUKE ZA KANTONALNI NIVO VLASTI

1. Predlaže se skupštinama Srednjobosanskog kantona, Hercegovačko – neretvanskog kantona, Bosansko – podrinjskog kantona, Posavskog kantona, Zapadno – hercegovačkog kantona i Kantona 10 da kreiraju i usvoje strategiju prema mladima u skladu sa važećim odredbama Zakona o mladima Federacije BiH i nadležnostima kantona.
2. Predlaže se Skupštini Posavskog kantona da formira Komisiju/Odbor za mlade kao stalno radno tijelo skupštine u skladu sa važećim odredbama Zakona o mladima Federacije BiH i nadležnostima kantona.
3. Predlaže se skupštinama Kantona Sarajevo, Zeničko – dobojskog kantona, Tuzlanskog kantona, Srednjobosanskog kantona, Hercegovačko – neretvanskog kantona, Bosansko – podrinjskog kantona, Posavskog kantona, Zapadno – hercegovačkog kantona i Kantona 10 da uključe i imenuju predstavnike mladih u komisije za mlade u skladu sa važećim odredbama Zakona o mladima Federacije BiH i nadležnostima kantona.
4. Predlaže se skupštinama svih kantona da uključe mlade u ostala radna tijela i komisije od interesa za mlade u skladu sa važećim odredbama Zakona o mladima Federacije BiH i nadležnostima kantona.
5. Uspostaviti odjele/sektora za mlade unutar nadležnog ministarstva ili vlade.
6. Uspostaviti poziciju službenika za mlade i osigurati adekvatnu obuku i stručno usavršavanje za službenike.
7. Uspostaviti budžet za mlade u skladu sa Zakonom o mladima FBiH.
8. Kreirati zakonski okvir za studentsko organizovanje.

ZDRAVSTVENA I SOCIJALNA BRIGA O MLADIMA

1. Zadužuje se Vlada Federacije BiH da usvoji posebnu politiku stambenog zbrinjavanja mladih, odnosno socijalnog stanovanju u FBiH koja će podrazumijevati povećanje sredstava za poticaj stambenog zbrinjavanja mladih, uz preferiranje davanja podrške stambenog zbrinjavanja u mjestima gdje mladi žive i rade kao i davanje posebnog poticaja stambenog zbrinjavanja mladih deficitarnih kadrova u ruralnim sredinama.
2. Zadužuje se Federalno ministarstvo rada i socijalne politike da uspostavi registar korisnika socijalne zaštite na nivou FBiH, a koji se odnose na mlade u dobi od 15 do navršenih 30 godina.
3. Zadužuje se Federalno ministarstvo zdravstva da kreira smjernice za uspostavu prijateljskog pristupa u pružanju zdravstvenih usluga mladima u FBiH.
4. Zadužuje se Federalno ministarstvo zdravstva da izradi postupak i kriterije za akreditaciju naučno utemeljenih programa prevencije ovisnosti, izradi registar akreditiranih programa prevencije ovisnosti te izradi kriterije za finansiranje akreditiranih programa prevencije ovisnosti i njihovu evaluaciju.
5. Zadužuje se Federalno ministarstva zdravstva da uključi mlade u procese uspostave i izmjene zakonskih i podzakonskih akata u oblasti zdravlja mladih.
6. Zadužuje se Federalno ministarstvo zdravstva da kreira i provodi informativnu kampanju usmjerenu ka mladima sa ciljem upoznavanja sa uslugama koje im se nude u zdravstvenim ustanovama širom FBiH sa posebnim fokusom na prilike koje imaju u domovima zdravlja.
7. Zadužuje se Federalno ministarstvo obrazovanja i nauke da zajedno sa Federalnim ministarstvom zdravstva pristupe izradi plana sistematskih pregleda i redovnih zdravstvenih pregleda u sistemu formalnog obrazovanja.
8. Zadužuju se Federalno ministarstvo obrazovanja i nauke i Federalno ministarstvo zdravstva da izrade programe edukacije o zdravlju, samopregledu i redovitoj kontroli.
9. Zadužuje se Federalno ministarstvo zdravstva da planira i izdvoji sredstva za obavezne sistematske preglede koji će obavezno uključivati redovne preglede sa ciljem prevencije malignih oboljenja, kao što su karcinom dojke i karcinom cerviksa.
10. Zadužuje se Federalno ministarstvo zdravstva da planira i izdvoji sredstva za programe prevencije mentalnih oboljenja kod mladih i podrške mentalnog zdravlja mladih koji će prepoznati mlade kao ranjivu kategoriju u društvu.
11. Zadužuje se Federalno ministarstvo zdravstva da planira i izdvoji sredstva za programe obuke i/ili prakse za mlade psihologe unutar domova zdravlja i centara za mentalno zdravlje, kao i ustanovama socijalne zaštite, počev od 2023. godine.
12. Zadužuje se Federalno ministarstvo zdravstva da planira i izdvoji sredstva za programski rad udruženja korisnika iz oblasti mentalnog zdravlja.
13. Zadužuje se Vlada Federacije BiH da planira sredstva za epidemiološka istraživanja u vezi sa rizičnim ponašanjima mladih sa posebnim fokusom na bolesti ovisnosti.
14. Zadužuje se Vlada FBiH da kreira i predloži izmjene i dopune Zakona o zdravstvenom osiguranju FBiH i Zakona o radu FBiH, s ciljem prepoznavanja i olakšanja ostvarivanja bolovanja roditelja djece s malignim oboljenjima.

PREPORUKE ZA KANTONALNI NIVO VLASTI

1. Kreirati programe koji će omogućiti mladim psiholozima program obuke i/ili prakse unutar domova zdravlja ili centara za mentalno zdravlje, kao i u ustanovama socijalne zaštite u FBiH.
2. Kreirati prilike mladim ljudima sa psihofizickim invaliditetom da rade do 4 sata u centrima za mentalno zdravlje.
3. Izdvojiti sredstva za programski rad udruženja korisnika iz oblasti mentalnog zdravlja.
4. Promovirati udruženja korisnika usluga mentalnog zdravlja kao priliku za dugoročno i kratkoročno volontiranje, pozvati mlade ljude da volontiraju i to uvesti u volonterske knjižice.
5. Otvoriti plavi telefon za ljude u krizi, koji će se finansirati na nivou općine ili kantona.

RAD, ZAPOŠLJAVANJE i  PREDUZETNIŠTVO

1. Zadužuje se Vlada Federacije BiH da kreira i usvoji Strategiju zapošljavanja Federacije BiH koja prepoznaje karijernu orijentaciju mladih i NEET (Not in employment, education or training) skupinu mladih.
2. Zadužuju se Federalno ministarstvo rada i socijalne politike i Federalni zavod za zapošljavanje da kreiraju aktivne mjere zapošljavanja usmjerene ka NEET skupini mladih i mladima sa poteškoćama u razvoju.
3. Zadužuje se Vlada Federacije BiH da uspostavi i koordinira međuinstitucionalnu i međusektorsku radnu grupu u domenu funkcionalnog zapošljavanja mladih uključujući sve nivoe vlasti u FBiH s ciljem osiguranja pune provedbe Garancije za mlade.
4. Zadužuje se Federalno ministarstvo obrazovanja i nauke da izradi zajedničke smjernice za razvoj karijerne orijentacije i savjetovanja učenika u formalnom obrazovanju FBiH koje će uključivati kontinuirano promovisanje zapošljavanja, obrazovanje i obuke prilagođene promjenjivom ekonomskom okruženju.
5. Zadužuje se Vlada Federacije BiH da u budžetu planira finansijska sredstva za redovno istraživanje nezaposlenosti mladih, potreba, deficitarnih zanimanja, aktualnih trendova i interesa mladih, zahtjeva tržišta rada te na taj način definiše razvoj, dizajn i provedbu politika i programa za zapošljavanje mladih.
6. Zadužuje se Vlada Federacije BiH da zajedno sa Federalnim zavodom za zapošljavanje uspostavi i provodi sistem evaluacije dugoročnog utjecaja aktivnih politika zapošljavanja mladih u svrhu utvrđivanja efikasnosti postojećih programa s posebnim fokusom na mlade.
7. Zadužuje se Vlada Federacije BiH da zajedno sa Federalnim zavodom za zapošljavanje redizajnira programe aktivnih politika zapošljavanja mladih u skladu sa nalazima evaluacije utjecaja.
8. Programi samozapošljavanja trebaju imati kontinuirane aktivnosti pripreme i podrške poduzetnicima kako bi se osigurao doprinos većem zapošljavanju i opstanku podržanih poslovnih poduhvata.
9. Zadužuje se Vlada Federacije BiH da izradi i predloži Zakon o studentskom radu Federacije BiH.
10. Zadužuje se Vlada Federacije BiH da izradi i predloži izmjene i dopune postojećeg zakonskog okvira u svrhu prepoznavanja i regulisanja studentskog rada, i to Zakona o radu Federacije BiH, Zakona o porezu na dohodak Federacije BiH, Zakona o penziono – invalidskom osiguranju Federacije BiH i Zakona o zdravstvenom osiguranju FBiH.
11. Zadužuje se Vlada Federacije BiH da planira povećanje sredstava i izdvoji uvećani iznos za provedbu aktivnih mjera za zapošljavanje mladih u Federaciji BiH.
12. Zadužuje se Vlada Federacije BiH da izradi i predloži izmjene i dopune postojećeg zakonskog okvira u svrhu prepoznavanja i regulisanja samozaposlenih osoba, i to Zakona o radu Federacije BiH, Zakona o porezu na dohodak Federacije BiH, Zakona o penziono – invalidskom osiguranju Federacije BiH i Zakona o zdravstvenom osiguranju FBiH.
13. Zadužuje se Vlada Federacije da uvede poreske olakšice za zapošljavanje dugoročno nezaposlenih mladih izmjenom postojećih zakona o doprinosima i porezu na dohodak.
14. Zadužuje se Vlada da unaprijedi sistem profiliranja i savjetovanja nezaposlenih osoba, te učešće u mjerama usloviti učešćem u savjetodavnom postupku i aktivnostima definisanim u individualnim planovima zapošljavanja
15. Diversifikovati iznose podrške prema djelatnostima i broju očekivanih i ostvarenih novih radnih mjesta za korisnike programa.
16. Zadužuje se Vlada Federacije BiH da izradi i predloži Zakon o socijalnom poduzetništvu Federacije BiH i osigura adekvatne programe podrške jačanju socijalno poduzetničkih aktivnosti mladih i socijalnih poduzeća koja pružaju usluge za mlade ljude.
17. Nalaže se Federalnom zavodu za zapošljavanje da unaprijedi sistem elektronske prijave na programe zapošljavanja i samozapošljavanja i razvije kriterije za odabir korisnika programa umjesto sistema „first come first served“.
18. Nalaže se Federalnom zavodu za zapošljavanje unaprijedi sistem informisanja mladih o prilikama za zapošljavenje.
19. Zadužuje se Federalno ministarstvo poljoprivrede i Federalno ministarstvo okoliša i turizma da izdvoje više sredstava za projekte iz oblasti poljoprivrede i turizma kao značajan potencijal za preduzetništvo i zapošljavanje te izrade programe promocije i neophodne edukacije.
20. Zadužuje se Vlada Federacije BiH da investira u preduzetnički kapacitet mladih, osiguravajući im vještine i resurse za osnivanje vlastitih biznisa, uz posebnu pažnju na ruralna područja.
21. Zadužuje se Federalno ministarstvo obrazovanja i nauke da planira i izdvoji sredstva za reaktiviranje Fonda za studentske zajmove Federacije BiH i aktivno promoviše funkciju i ulogu Fonda.

Sa 53 glasa za, tri glasa protiv i 12 uzdržanih glasova, usvojen je sljedeći:

Z A K L J U Č A K

Zadužuje se Vlada FBiH da izmijeni naziv Federalnom ministarstvu kulture i sporta u Federalno ministarstvo, kulture, sporta i mladih, u skladu sa važećim odredbama Zakona o mladima Federacije BiH.

1. **Zaključak Zakonodavno-pravne komisije po Inicijativi za izmjenu člana 21. Zakona o cestovnom prijevozu FBiH („Službene novine Federacije BiH“, br: 28/06,2/10 i 57/20) koju je pokrenula zastupnica Alma Kratina**

Zakonodavno-pravna komisija dostavila je Zaključak radi razmatranja i usvajanja.

Albin Muslić dao je dodatno obrazloženje.

Predsjedavajući je predložio zaključak: Predstavnički dom podržava inicijativu za izmjene člana 21. Zakona o cestovnom prijevozu FBiH koju je pokrenula Alma Kratina,; Zadužuje se Vlada FBiH za provedbu ovog Zaključka, a što na osnovu pojednačnog izjašnjavanja nije usvojeno (32 glasa za, osam glasova protiv i 28 uzdržanih glasova).

1. **Zaključak Administrativne komisije u vezi Federalnog pravobranilaštva**

Administrativna komisija dostavila je Zaključak radi razmatranja i usvajanja.

Dodatno obrazloženje dala je Melika Mahmutbegović.

Sa 56 glasova za, tri glasa protiv i dva uzdržana glasa, usvojen je sljedeći:

Z A K LJ U Č A K

Zastupnički dom Parlamenta FBiH zadužuje Federalno pravobranilaštvo da, u skladu sa zakonom i svojim ovlaštenjima, obavlja sve radnje u upravnim i sudskim postupcima, a u cilju zaštite imovinskih interesa Federacije BiH u pogledu stanova za koje je Uredbom o uslovima i kriterijima i postupku dodjele stanova iz člana 13. Zakona o napuštenim stanovima (“Službene novine FBiH, broj 29/08) dato pravo dodjele federalnim organima.

1. **Izbori i imenovanja**

Komisija za izbor i imenovanja razmatrala je prijedlog za imenovanje Radne grupe za izbor sudija Ustavnog suda BiH.

Dodatno obrazloženje dao je Mladen Bošković.

U raspravi niko nije učestvovao.

Sa 64 glasa za, bez glasova protiv i jednim uzdržanim glasom, usvojen je Prijedlog Odluke o imenovanju Radne grupe za izbor sudije Ustavnog suda Bosne i Hercegovine (Mladen Bošković- predsjednik, članovi: Ismet Osmanović i Samer Rešidat, a ispred Udruženja sudija: Hakija Zajmović i Božana Banduka).

Predsjedavajući je zaključio rad sjednice u 17.44.

Transkript i prijepis transkripta sjednice čine sastavni dio Zapisnika.

SEKRETAR PREDSJEDAVAJUĆI

PREDSTAVNIČKOG DOMA PREDSTAVNIČKOG DOMA

PARLAMENTA FEDERACIJE BIH PARLAMENTA FEDERACIJE BIH

Ivan Miličević Mirsad Zaimović